
DR.30.10.2017                                                        65                   

 
 Tuan Khalid bin Abd. Samad [Shah Alam]: Ya, Tuan Yang di-Pertua. Saya 
hendak tanya pada Yang Berhormat Kluang. Kalau kita convert kepada USD, hendak tengok 
dia punya nilai sebenar, saya rasa kita akan melihat bahawa peruntukan untuk pembangunan 
itu sudah lagi teruk daripada apa yang bila kita banding pada ringgit. Hal ini kerana kalau 
ditukar kepada USD, jumlahnya akan menjadi even smaller, dengan izin.  

Kedua, dia boleh ada bajet, dia boleh beritahu kata dia mahu fasilitasilah, apalah 
dan sebagainya. Maknanya bila dia hendakkan sesuatu itu, dia mesti ada idea— dia mahu 
untuk apa, bukan? Lalu saya sokong, saya setuju sangatlah apa yang disampaikan oleh Yang 
Berhormat Kluang bahawa perkara-perkara ini perlu didetailkan seperti mana dalam 
kementerian-kementerian yang lain. Kenapa dalam kementerian-kementerian yang lain dia 
boleh sebut mahu untuk hospital, hospital di mana, mahu jalan, jalan dekat mana, mahu ini, 
ini di mana, tetapi untuk JPM, blank cheque? Apa pandangan Yang Berhormat Kluang?  

 Tuan Liew Chin Tong [Kluang]: Saya setuju sangat, minta dimasukkan ke dalam 
ucapan saya. Yang Amat Berhormat Pekan memang menganggap bajet ini sebagai satu 
rumusan legasi ekonomi beliau. Saya juga rasa sudah sampai masanya kita meneliti dan 
menilai legasi ‘Najibnomics’. Perkataan ‘Najibnomics’ adalah percubaan para penyokong 
Yang Amat Berhormat Pekan untuk menunjukkan kononnya ia adalah satu set idea ekonomi 
yang akan memacu negara ke hadapan. Persoalannya, adakah idea itu benar-benar wujud? 
Saya rasa sebenarnya ‘Najibnomics’ bererti Najib tiada dasar ekonomi atau ‘Nothingnomics’. 
Yang Amat Berhormat Pekan mengambil alih tampuk pemerintah negara pada 2009 dan 
sebagai Menteri Kewangan pada 17 September 2008. So, sudah sampai masanya. Sudah 
sembilan tahun sebagai Menteri Kewangan dan lapan tahun sebagai Perdana Menteri.  

 Satu-satu waktu apabila Yang Amat Berhormat Pekan dilihat mampu menyediakan 
rangka ekonomi adalah ketika pelancaran Model Ekonomi Baru pada 31 Mac 2010 setelah 
menjawat jawatan Perdana Menteri selama setahun. Hari ini tidak ada orang sebut tentang 
New Economic Model. Dalam wacana terbaru dengan Malaysiakini, Professor Jomo KS yang 
mengulas dasar Model Ekonomi Baru ini, dia kata kita perlu jelas tentang hal ini. Model 
Ekonomi Baru atau New Economic Model merupakan perubahan dasar ekonomi yang 
dicadang oleh dari sudut neoliberal. Saya sependapat dengan Professor Jomo KS bahawa 
MEB ini tidak lebih keinginan untuk mewujudkan suatu dasar ekonomi yang lahir daripada 
perspektif neoliberal.   

 Namun demikian, sekurang-kurangnya pernah wujud satu rancangan tetapi— dan 
dalam Model Ekonomi Baru ada inti pati yang penting. Pertama, Malaysia tidak lagi boleh 
bergantung kepada pelaburan modal semata-mata sama ada dari luar atau dalam negeri 
mahupun menambah kemasukan tenaga asing yang tidak berkemahiran. Apa yang 
diperlukan adalah produktiviti melalui inovasi. Kedua, keterangkuman sosial merupakan 
salah satu teras utama dalam MEB. Dua yang lain adalah pendapatan tinggi dan kelestarian. 
Keterangkuman (inclusiveness), merupakan bahasa Bank Dunia untuk ketidakseimbangan 
atau inequality. Sejak tahun 2010 lagi telah dikenal pasti bahawa ketidakseimbangan 
merupakan kebimbangan utama yang perlu dihadapi ekonomi Malaysia. Ketiga, menurut 
Model Ekonomi Baru, kuasa membuat keputusan perlu diserahkan kepada kerajaan negeri 
dan kerajaan tempatan dan bukan semuanya dipusatkan di Kerajaan Pusat. Namun 
hakikatnya, keputusan ekonomi makin dikuasai oleh Yang Amat Berhormat Pekan sendiri...  

Datuk Noor Ehsanuddin bin Mohd. Harun Narrashid [Kota Tinggi]: Yang 
Berhormat Kluang. 

Tuan Liew Chin Tong [Kluang]: Sampai melangkaui Kabinet. Ringkas ya. Ringkas.  

Datuk Noor Ehsanuddin bin Mohd. Harun Narrashid [Kota Tinggi]: Pendek 
sahaja. Sebenarnya ini bukan Abenomics, ini ‘Najibnomics’. Ini sebenarnya Dasar 
Transformasi Negara yang menunjukkan perubahan dan divalidated oleh World Bank dan 
IMF dan sebagainya. Abenomics ini ketakutan pihak sebelah sana sebenarnya— 
‘Najibnomics’. Untuk pengetahuan, Abenomics pun tidak ada orang sebut. Akan tetapi 
Abenomics berjaya. Baru-baru ini, LDP menang balik dua per tiga. Jadi ini satu benda yang 
menjadi ketakutan kepada Yang Berhormat Kluang sebenarnya. Janganlah baca teks dalam 
orang punya buku. Ini semua Dewan. Kita bagi pandangan, bukannya baca teks. Terima 
kasih.  

 Tuan Liew Chin Tong [Kluang]: Tadi Yang Berhormat Jasin baca teks dia tidak 
ada masalah. Perdana Menteri pun baca tekslah. Akan tetapi, tidak apa. Untuk manfaat Yang 
Berhormat Kota Tinggi, saya akan ringkaskan dan sampai ke satu apa ini— okey.  



Tuan Khalid bin Abd. Samad [Shah Alam]: Ya, Tuan Yang di-Pertua. Saya hendak tanya pada Yang Berhormat Kluang. Kalau kita convert kepada USD, hendak tengok dia punya nilai sebenar, saya rasa kita akan melihat bahawa peruntukan untuk pembangunan itu sudah lagi teruk daripada apa yang bila kita banding pada ringgit. Hal ini kerana kalau ditukar kepada USD, jumlahnya akan menjadi even smaller, dengan izin. Kedua, dia boleh ada bajet, dia boleh beritahu kata dia mahu fasilitasilah, apalah dan sebagainya. Maknanya bila dia hendakkan sesuatu itu, dia mesti ada idea-- dia mahu untuk apa, bukan? Lalu saya sokong, saya setuju sangatlah apa yang disampaikan oleh Yang Berhormat Kluang bahawa perkara-perkara ini perlu didetailkan seperti mana dalam kementerian-kementerian yang lain. Kenapa dalam kementerian-kementerian yang lain dia boleh sebut mahu untuk hospital, hospital di mana, mahu jalan, jalan dekat mana, mahu ini, ini di mana, tetapi untuk JPM, blank cheque? Apa pandangan Yang Berhormat Kluang?. Tuan Liew Chin Tong [Kluang]: Saya setuju sangat, minta dimasukkan ke dalam ucapan saya. Yang Amat Berhormat Pekan memang menganggap bajet ini sebagai satu rumusan legasi ekonomi beliau. Saya juga rasa sudah sampai masanya kita meneliti dan menilai legasi 'Najibnomics'. Perkataan 'Najibnomics' adalah percubaan para penyokong Yang Amat Berhormat Pekan untuk menunjukkan kononnya ia adalah satu set idea ekonomi yang akan memacu negara ke hadapan. Persoalannya, adakah idea itu benar-benar wujud? Saya rasa sebenarnya 'Najibnomics' bererti Najib tiada dasar ekonomi atau 'Nothingnomics'. Yang Amat Berhormat Pekan mengambil alih tampuk pemerintah negara pada 2009 dan sebagai Menteri Kewangan pada 17 September 2008. So, sudah sampai masanya. Sudah sembilan tahun sebagai Menteri Kewangan dan lapan tahun sebagai Perdana Menteri. Satu-satu waktu apabila Yang Amat Berhormat Pekan dilihat mampu menyediakan rangka ekonomi adalah ketika pelancaran Model Ekonomi Baru pada 31 Mac 2010 setelah menjawat jawatan Perdana Menteri selama setahun. Hari ini tidak ada orang sebut tentang New Economic Model. Dalam wacana terbaru dengan Malaysiakini, Professor Jomo KS yang mengulas dasar Model Ekonomi Baru ini, dia kata kita perlu jelas tentang hal ini. Model Ekonomi Baru atau New Economic Model merupakan perubahan dasar ekonomi yang dicadang oleh dari sudut neoliberal. Saya sependapat dengan Professor Jomo KS bahawa MEB ini tidak lebih keinginan untuk mewujudkan suatu dasar ekonomi yang lahir daripada perspektif neoliberal. Namun demikian, sekurang-kurangnya pernah wujud satu rancangan tetapi-- dan dalam Model Ekonomi Baru ada inti pati yang penting. Pertama, Malaysia tidak lagi boleh bergantung kepada pelaburan modal semata-mata sama ada dari luar atau dalam negeri mahupun menambah kemasukan tenaga asing yang tidak berkemahiran. Apa yang diperlukan adalah produktiviti melalui inovasi. Kedua, keterangkuman sosial merupakan salah satu teras utama dalam MEB. Dua yang lain adalah pendapatan tinggi dan kelestarian. Keterangkuman (inclusiveness), merupakan bahasa Bank Dunia untuk ketidakseimbangan atau inequality. Sejak tahun 2010 lagi telah dikenal pasti bahawa ketidakseimbangan merupakan kebimbangan utama yang perlu dihadapi ekonomi Malaysia. Ketiga, menurut Model Ekonomi Baru, kuasa membuat keputusan perlu diserahkan kepada kerajaan negeri dan kerajaan tempatan dan bukan semuanya dipusatkan di Kerajaan Pusat. Namun hakikatnya, keputusan ekonomi makin dikuasai oleh Yang Amat Berhormat Pekan sendiri... Datuk Noor Ehsanuddin bin Mohd. Harun Narrashid [Kota Tinggi]: Yang Berhormat Kluang. Tuan Liew Chin Tong [Kluang]: Sampai melangkaui Kabinet. Ringkas ya. Ringkas. Datuk Noor Ehsanuddin bin Mohd. Harun Narrashid [Kota Tinggi]: Pendek sahaja. Sebenarnya ini bukan Abenomics, ini 'Najibnomics'. Ini sebenarnya Dasar Transformasi Negara yang menunjukkan perubahan dan divalidated oleh World Bank dan IMF dan sebagainya. Abenomics ini ketakutan pihak sebelah sana sebenarnya-- 'Najibnomics'. Untuk pengetahuan, Abenomics pun tidak ada orang sebut. Akan tetapi Abenomics berjaya. Baru-baru ini, LDP menang balik dua per tiga. Jadi ini satu benda yang menjadi ketakutan kepada Yang Berhormat Kluang sebenarnya. Janganlah baca teks dalam orang punya buku. Ini semua Dewan. Kita bagi pandangan, bukannya baca teks. Terima kasih. Tuan Liew Chin Tong [Kluang]: Tadi Yang Berhormat Jasin baca teks dia tidak ada masalah. Perdana Menteri pun baca tekslah. Akan tetapi, tidak apa. Untuk manfaat Yang Berhormat Kota Tinggi, saya akan ringkaskan dan sampai ke satu apa ini-- okey.